Sindicaliștii din muzee sunt supărați pe declarațiile lui Ciolacu și îi oferă un contract de voluntariat pentru patru ore pe zi
Angajații din muzeele din România îi oferă premierului Marcel Ciolacu „oportunitatea culturală de a vizita doar entitățile pentru care Guvernul, în înțelepciunea sa, a considerat că merită o recunoaștere a muncii”, se arată într-un comunicat al Federației Naționale a Sindicatelor din Cultură și Mass-Media „CulturMedia”. Sindicaliștii spun că declarațiile premierului legate de protestul angajaților din muzee „jignesc și desconsideră profund o întreagă categorie profesională”, potrivit News.ro.